มีอาการปวดปีกมดลูกฝั่งทางซ้าย ซึ่งก่อนหน้านี้ 2 เดือนก็มีอาการปวดและได้ไปหา บอกว่าปีกมดลูกอักเสบเฉียบพลันให้ยามากิน พร้อมซาวด์หน้าท้องเพื่อดูว่าข้างในเป็นอะไรหรือเปล่า ซึ่งก็ไม่พบปัญหาอะไร และวันนี้มีอาการปวดเหมือนเดิมอีกแล้วค่ะ เป็นเพราะอะไรคะ แล้วต้องตรวจแบบไหนได้บ้างคะ เพื่อจะได้รู้ว่าข้างในเราเป็นอะไรกันแน่ขอบค่ะ
สวัสดีค่ะอาการปวดท้องน้อยด้านซ้าย อาจเกิดจากอวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน การวินิจฉัยอื่นเช่น กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง ลำไส้อักเสบ ทำให้ปวดท้องบิด ถ่ายเหลว หรือกระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่นในกรณีนี้หากรับประทานยามาแล้ว อาการยังไม่ดีขึ้น ควรกลับไปพบแพทย์เพื่อตรวจเพิ่มเติม อาจต้องมีการตรวจภายใน อัลตราซาวน์หน้าท้อง และตรวจปัสสาวะเพื่อยืนยันการวินิจฉัยการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด งดการมีเพศสัมพันธ์ไปก่อน